open-index/open-wikipedia-markdown huggingface dataset:
Gunnar Ahlblad

**Gunnar Gustaf Ahlblad** (9. tammikuuta 1888 Helsinki – 13. maaliskuuta 1918 Terijoki) oli suomalainen uimahyppääjä, uimari, sotilas ja poliisi, joka toimi Suomen sisällissodan aikana Viipurin suojeluskunnan päällikkönä.

Ahlblad suoritti kirjoitti ylioppilaaksi keväällä 1907 ruotsalaisesta normaalilyseosta. Hän edusti uimarina Helsingfors Simsällskap -seuraa, jossa hän pelasi myös vesipalloa ja toimi seuran uimakoulun opettajana.

Ahlblad läksi Venäjälle sotakouluun 1914 ja saavutti maailmansodassa esikuntakapteenin arvon. Hän palasi Suomeen sairastuttuaan keväällä 1917. Viipurin läänin vt. kuvernöörinä olleen Walfrid Suhosen aloitteesta kenraalikuvernööri anoi lokakuussa 1917 Ahlbladin vapauttamista Venäjän armeijasta ja nimittämistä Terijoen poliisimestariksi, mikä toteutuikin. Suhonen myös kehotti Ahlbladia ryhtymään Viipurin suojeluskunnan johtoon. Kun Viipurin alkuperäinen suojeluskunta oli vetäytynyt ja jättänyt kaupungin punaisille, tuli Ahlblad sisällissodan puhjettua Viipuriin helmikuun 1918 alussa perustetun uuden maanalaisen suojeluskunnan päälliköksi. Hän piileskeli punaisilta kuutisen viikkoa, kunnes hänet vangittiin 5. maaliskuuta ja vietiin Terijoelle, jossa punaisten päällikkö Heikki Kaljunen kertoi ampuneensa hänet 13. maaliskuuta.

Ahlbladin ruumis löydettiin vasta lähes kaksi kuukautta myöhemmin ja haudattiin 9. toukokuuta Viipurin vanhan kirkon viereen. Ahlblad oli naimaton. 

## Lähteet
* Suomen Urheilulehti 21. toukokuuta 1918
* ''Suomalaiset ensimmäisessä maailmansodassa'', sivu 30 
* Suomen sotasurmat 1914-1922, surmatut valkoiset 
*Tuomas Hoppu: *Historian unohtamat: Suomalaiset vapaaehtoiset Venäjän armeijassa 1. maailmansodassa 1914–1918*, s. 212–213, 270–271. Bibliotheca Historica 100. Suomalaisen Kirjallisuuden Seura, Helsinki 2005.
Lastenkulttuurikeskus Rulla

**Lastenkulttuurikeskus Rulla** on Tampereen kaupungin hallinnoima Kulttuuritalo Laikussa sijaitseva lastenkulttuurikeskus, jonka tarkoituksena on tuottaa helposti lähestyttävää kulttuuritoimintaa lapsille ja lapsiperheille. Pääpaino on näyttelytoiminnassa, ja Rullassa nähdäänkin vuosittain useita lapsille suunnattuja, eri taiteenaloja esitteleviä näyttelyitä. Lisäksi Rullassa järjestetään työpajatoimintaa sekä erilaisia lapsille suunnattuja esityksiä ja tapahtumia. Lasten lava tarjoaa lapsille myös oman esiintymisestraadin. Rullassa käy vuosittain satoja päiväkoti- ja kouluryhmiä ohjatulla näyttelykierroksella, johon sisältyy yleensä myös aihetta syventävää omaa tekemistä. Toiminta on pääsääntöisesti ohjattua myös vapaa-ajan kävijöille. Lastenkulttuurikeskus Rulla on osa Tampereen kaupungin asukkailleen tuottamia lastenkulttuuripalveluja. Rullan perustoiminta on maksutonta.

## Aiheesta muualla
* Lastenkulttuurikeskus Rullan kotisivut
Esko Suhonen

**Esko Sakari Suhonen** (29. helmikuuta 1908 Nilsiä – 7. toukokuuta 1984 Helsinki) oli suomalainen arkkitehti.

Suhonen valmistui arkkitehdiksi 1935 ja työskenteli jo opiskeluaikana puolustusministeriön rakennusosastolla. Maatalousseurojen keskusliiton rakennuskonsulttina hän toimi vuosina 1936–1941. Hän oli Aravan teknisen osaston johtaja 1949–1953. 1965–1968 hän toimi Teknillisen korkeakoulun arkkitehtiosaston johtajana. Hän työskenteli myös rakennusalan standardoinnin parissa ja selvitti asuntojen käyttöön vaikuttavia ominaisuuksia teoksessaan *Kerrostalon asuttavuus* (1963). 

Virkatyön ohella Suhonen suunnitteli Järvenpäähän Invalidiliiton omistaman Invan asuntoalueen (1950–1952) ja yksityisiä hankkeita.

Vuonna 1960 Suhonen nimitettiin nykyaikaisen rakennustaiteen professoriksi erikoisalanaan asuntoarkkitehtuuri. Hänen piirustuskokoelmansa siirtyi vuonna 1995 lahjoituksena Arkkitehtuurimuseon haltuun.

## Lähteet
USS Iwo Jima (LHD-7)

**USS Iwo Jima** (runkonumero LHD-7) on Yhdysvaltain laivaston Wasp-luokan maihinnousualus.

## Valmistus

Alus tilattiin Ingalls Shipbuildingilta West Bankistä Pascagoulasta Mississipistä, missä köli laskettiin 12. joulukuuta 1997. Se laskettiin vesille 25. maaliskuuta 2000 ja otettiin palvelukseen 30. kesäkuuta 2001.

## Palvelus
Alus oli 2012 Norfolkin laivastotukikohdassa Virginiassa.

## Lähteet

*

### Viitteet
USS Makin Island (LHD-8)

**USS Makin Island** (runkonumero LHD-8) on Yhdysvaltain laivaston Wasp-luokan maihinnousualus.

## Valmistus

Alus tilattiin Northrop Grumman Ship Systemsin Ingalls Operationilta West Bankistä Pascagoulasta Mississipistä, missä köli laskettiin 14. helmikuuta 2004. Se kastettiin 19. elokuuta 2006 ja laskettiin vesille 22. syyskuuta. Alus otettiin palvelukseen 24. lokakuuta 2009 ensimmäisenä päällikkönään Robert G. Kopas.

## Palvelus
Alus oli 2012 San Diegon laivastotukikohdassa Kaliforniassa.

## Lähteet

*
*

### Viitteet
Anttonen

**Anttonen** on suomalainen sukunimi, joka on muun muassa seuraavilla henkilöillä:

* Anneli Anttonen (s. 1954), tutkija, sosiaalipolitiikan professori
* Heikki Anttonen (1902–1941), jääpallomaalivahti
* Helena Anttonen (s. 1952), dramaturgi, teatteriohjaaja ja -johtaja, kirjailija
* Jonne Anttonen (1898–1958), yritys- ja järjestöjohtaja, talousasiantuntija
* Kaija Anttonen (s. 1957), kirjallisuuden kääntäjä ja tulkki
* Matti Anttonen (s. 1957), suurlähettiläs ja alivaltiosihteeri
* Mika Anttonen (s. 1966), diplomi-insinööri, energia-alan yrittäjä ja yritysjohtaja
* Mikko Anttonen (1911–2005), Mannerheim-ristin ritari
* Pekka Anttonen (1867–1907), maanviljelijä ja valtiopäivämies
* Pertti J. Anttonen (s. 1953), perinteentutkija
* Riitta Anttonen (s. 1955), teatteripukusuunnittelija
* Risto Anttonen (s. 1949), yritysjohtaja, kolumnisti ja tietokirjailija, teollisuusneuvos
* Sari Anttonen (s. 1991), suunnistaja 
* Veikko Anttonen (s. 1945), hiihtourheilun vaikuttaja
* Veikko Anttonen (s. 1948), uskontotieteilijä.
Sorvali

**Sorvali** voi tarkoittaa muun muassa seuraavia:

;paikkoja;
*Sorvali, Viipurinlahden saari ja entinen Viipurin kaupunginosa
* Sorvalin hautausmaa, hautausmaa Viipurissa
* Sorvalin Veikot, viipurilainen urheiluseura
;henkilöitä:
* Henri Sorvali (s. 1978), multi-instrumentalisti
* Irma Sorvali (s. 1945), kielitieteilijä ja professori
* Kari Sorvali (s. 1951), näyttelijä
* Miitta Sorvali (s. 1956), näyttelijä
* Pentti Sorvali (1911–1986), päätoimittaja
* Ritva Sorvali (s. 1958), näyttelijä ja laulaja
* Upi Sorvali (1952–1989), muusikko, säveltäjä, sovittaja ja musiikinopettaja
* Ville Sorvali (s. 1980), metallimuusikko
Euroopan yhtenäisasiakirja

**Euroopan yhtenäisasiakirja** (, SEA) on Euroopan yhteisön vuoden 1986 perussopimus, jolla luotiin yhteiset sisämarkkinat. Asiakirja oli ensimmäinen merkittävä sopimusuudistus Euroopan yhteisön perustamissopimukseen eli Rooman sopimukseen. Sopimuksessa asetettiin tavoitteeksi sisämarkkinoiden toteuttaminen vuoden 1992 loppuun mennessä. Yhtenäisasiakirjassa myös institutionalisoitiin Euroopan poliittinen yhteistyö (engl. *European Political Cooperation*, EPC), jonka puitteissa jäsenvaltiot olivat koordinoineet yhteistä ulkopolitiikkaa. Euroopan poliittinen yhteistyö muuttui myöhemmin yhteiseksi ulko- ja turvallisuuspolitiikaksi (YUTP).

Euroopan yhtenäisasiakirja allekirjoitettiin 28. helmikuuta 1986 ja se astui voimaan 1. heinäkuuta 1987.

## Lähteet
*Europa. Tiivistelmät EU:n lainsäädännöstä http://europa.eu/legislation_summaries/institutional_affairs/treaties/treaties_singleact_fi.htm

### Viitteet
Sunndalsøra

**Sunndalsøra** on kylä ja Sunndalin kunnan hallinnollinen keskus Møren ja Romsdalin läänissä, Norjassa.

Tammikuussa 2012 kylässä oli asukkaita 4&nbsp;138.

## Media
Paikallislehti *[[Driva]]* ilmestyy kolmesti viikossa.

## Lähteet

## Aiheesta muualla
USS Bataan (LHD-5)

**USS Bataan** (runkonumero LHD-5) on Yhdysvaltain laivaston Wasp-luokan maihinnousualus. Alus on ensimmäinen Yhdysvaltain laivaston alus, jossa on otettu huomioon naissotilaiden mukana olo.

## Valmistus

Alus tilattiin Ingalls Shipbuildingilta West Bankistä Pascagoulasta Mississipistä, missä köli laskettiin 22. kesäkuuta 1994. Se laskettiin vesille 15. maaliskuuta 1996 ja otettiin palvelukseen 20. syyskuuta 1997.

## Palvelus
Alus oli 2012 palveluksessa Norfolkin laivastotukikohdassa Virginiassa.

## Lähteet

*

### Viitteet
Ummenajokas

**Ummenajokas** oli Ranualta kotoisin olleen keksijä Matti Lohen vuonna 1926 rakentama moottorikelkan tapainen kulkuneuvo. Ummenajokkaan voimanlähteenä oli noin 1 hevosvoiman tehoinen DKW-merkkinen polkupyörän apumoottori, joka hihnan välityksellä pyöritti kelkan aisojen väliin kiinnitettyä puutynnyriä. Tynnyri oli pidon parantamiseksi nastoitettu hevosenkengännauloilla. Suksilla liikkuva kuljettaja ohjasi häntä vetävää laitetta aisoista.

Ummenajokas painoi noin 50 kiloa ja sillä saavutettiin jopa 30 kilometrin tuntinopeus. Matti Lohi käytti Ummenajokasta liikkumiseen ja tavaroiden kuljetukseen sekä myös ahmojen karkotukseen. Vuonna 1927 hän rakensi Ummenajokkaasta uuden version, jossa ajaja istui reen päällä.

Kemijärven Moottorikelkkamuseossa on Esa Kuhan vuonna 1998 valokuvan perusteella rakentama kopio Ummenajokkaasta.

Veikko Huovisen vuonna 1971 ilmestyneessä kirjassa *[[Veitikka : A. Hitlerin elämä ja toiminta]]* Adolf Hitler suunnittelee Ummenajokkaasta saksalaisten uutta salaista asetta itärintamalla käytävään sotaan.

## Lähteet
* Kemijärven Moottorikelkkamuseon Kelkkatietokanta 
* Helmiä Kemijärven Moottorikelkkamuseossa (www.datsha.com suomalais-venäläinen verkkolehti 17.8.2002)
* Kemijärven Moottorikelkkamuseo Moottorikelkkailun historiaa 
*
Hahto

**Hahto** on suomalainen sukunimi. Hahto-nimisiä henkilöitä ovat muun muassa:

* Aki Hahto (s. 1979), muusikko-näyttelijä
* Kai Hahto (s. 1973), rumpali. Aki Hahdon veli
* Toni Hahto (s. 1982), jalkapalloilija.
Euroopan poliittinen yhteistyö

**Euroopan poliittinen yhteistyö** (European Political Cooperation, EPC) luotiin 1970-luvun alussa. Sen puitteissa EY:n jäsenmaat koordinoivat ulkopolitiikkaansa. Se korvautui yhteisellä ulko- ja turvallisuuspolitiikalla  (YUTP) 1993, kun Maastrichtin sopimus astui voimaan. 

EY:n yhteisen ulkoisen talouspolitiikan harjoittaminen oli osoittautunut haasteelliseksi ilman yhteistä ulkopoliittista linjaa. Euroopan poliittisen yhteistyön myötä EY-maat ryhtyivät informoimaan ja konsultoimaan toisiaan sekä tavoittelemaan yhtenäistä toimintaa ulkopolitiikan alalla. Menettely institutionalisoitiin Euroopan yhtenäisasiakirjassa 1987.

## Lähteet
*EU:n ulkopolitiikka
Hanna Kankainen

**Saara Johanna (Hanna) Kankainen** (19. heinäkuuta 1898 Urjala – 12. tammikuuta 1984 Urjala) oli suomalainen opettaja ja kirjailija.

Kankainen kävi Heinolan seminaarin vuonna 1923. Hän toimi kansakoulunopettajana Jokioisissa 1923–1932. Harjoituskoulun yliopettaja hän oli Sortavalassa vuosina 1932–1940 ja harjoituskoulun opettaja Jyväskylässä vuosina 1940–1965.

Kankaisen vanhemmat olivat maanviljelijä Kalle Kankainen ja Ida Maria Kankainen. Hanna Kankainen kuoli vuonna 1984. Hänet on haudattu Urjalassa vanhempiensa hautaan Urjalan hautausmaalle. 

## Teoksia
* *Tulevaisuustoiveita : vuoropuhelu raittiusjuhlaan*. Suomen opettajain raittiusliiton vuorokeskusteluja n:o 10. Helsinki 1934
* *Mitä pojat ajattelivat raittiudesta*. Suomen opettajain raittiusliiton vuorokeskusteluja n:o 13. Helsinki 1935
* *Juhlivat toivon joukot : ohjelmistoa koulujuhliin*. Suomen opettajain raittiusliiton ohjelmistoja n:o 1. Helsinki 1936
* *Onnellinen kansa*. Suomen opettajain raittiusliiton kilpakirjoituskirjasia n:o 32. Helsinki 1937
* *Suomen kansa onnelliseksi*. Suomen opettajain raittiusliiton kilpakirjoituskirjasia n:o 33. Helsinki 1937
* *Päivää kohti : kaunokirjallinen raittiuslukemisto kansakoulua ja sen jatko-opetusta varten*. WSOY 1938
* *Koululaiset juhlivat*. Valistus 1944, 2. painos 1949
* *Varjele sydäntäsi!*. Agricola-seuran kinkeritraktaattisarja 5. Agricola-seura, Helsinki 1950
* *Heikin usko*. 2. painos Karjalan evankelinen seura, Jyväskylä 1951
* *Iloinen lukija* ; kirj. Iikka Kaakinen, Hanna Kankainen ; kuv. Sorella Railo. Valistus 1961
* *Kuvista kirjoittamaan : kuvasarjojen käyttö ainekirjoituksen valmistuksessa 1 : Sepitämme satuja* ; kirj. Hanna Kankainen, Olavi Nöjd. Valistus 1965

## Lähteet
* 

### Viitteet
Itä–Länsi-ottelu 1936

Vuoden 1936 Pesäpallon Itä-Länsi -ottelu pelattiin Helsingissä Hesperian kentällä 4. lokakuuta. Katsojia oli paikalla noin 500 koleassa syysmyrskyssä. Ottelussa pelattiin kaikkiaan 12 vuoroparia.

## Osallistujat
Joukkueenjohtajina toimivat Idän joukkueella Osmo Kupiainen Viipurista ja Lännen joukkueella Kullervo Pellinen Riihimäeltä.

Avausheiton suoritti Lauri Pihkala. 

### Vaihdot
* Ei vaihtoja.

## Juoksulista
Itä aloitti sisällä.

## Lähteet
* ITÄ - LÄNSI 2 - 3 mrasilainen.com/
* Helsingissä pelatut miesten Itä-Länsi -ottelut, M.Rasilainen
Alf Holmgren

**Alf (Alfred) Augustsson Holmgren** (11. maaliskuuta 1899 Maalahti – 15. elokuuta 1987 Norridge, Cook, Illinois Yhdysvallat) oli suomalainen ruotsin kielellä kirjoittanut kirjailija.

Holmgrenin vanhemmat olivat maanviljelijä August Kull (aikaisemmin Holm) ja Maria (o.s. Kull). Puoliso oli vuodesta 1928 Fanny Valdine Östergårds. Hän kävi Breidablickin kansankorkeakoulun ja työskenteli sitten varastomiehenä Maalahdessa. Holmgren muutti 1924 Yhdysvaltoihin ja kävi siellä baptistikirkon seminaarin Chicagossa. Hän toimi sitten matkasaarnaajana ja asui Seattlessa ja Illinoisissa.

Holmgren on haudattu Libertyvillen hautausmaalle Illinoisissa.

## Teoksia
* *Sjungande blixtar* : landsbygdsroman. Fram, Vasa 1924
* *Elin Torp eller Godhetens belöning* : verklighetsskildring. Unggrens boktryckeri, Vasa 1933
* *Varia : Den lille vägvisaren*. Painettu Seattlessa Yhdysvalloissa.
* *Kristus och Rutherford*. Painettu Seattlessa Yhdysvalloissa.

## Lähteet
* 
* Projekt Runeberg : Svenskt författarlexikon 1 : 1900-1940

### Viitteet
Margit Åström

**Margit Åström** (s. 4. kesäkuuta 1899 Viipuri — 18. kesäkuuta 1980 Loviisa) oli suomalainen opettaja ja ruotsin kielellä kirjoittanut kirjailija.

Åström valmistui filosofian maisteriksi 1932. Hän toimi opettajana eri kouluissa Loviisassa 1929—1971.

Åström julkaisi novellikokoelmia nimimerkillä *Christina Lööf*. Omalla nimellään hän julkaisi muutamia elämäkertateoksia.

## Teoksia
* *Mellanskolan i Lovisa  Läsåret 1945-1946 och en kort översikt av åren 1939-1945*. Lovisa 1946
* *[[Emma Irene Åström]]. Finlands första kvinnliga filosofie magister*. Svenska litteratursällskapet i Finland, Helsingfors 1967, http://www.sls.fi/sv/utgivning/emma-irene-astrom
* *[[K. J. Hagfors]]*, Svenska litteratursällskapet i Finland, Helsingfors 1972 
* *Sagoförfattaren [[Nanny Hammarström]]  Svårmod och livsbejakelse*, teoksessa *Finländska gestalter. 11, På utländsk botten och inhemsk : [[Tancred Borenius]], Nancy Hammarström* ; red. W. E. Nordström, Olof Mustelin, Gunvor Nordström. Ekenäs 1976
* *Röster och bilder från en gången tid*. Ekenäs 1981
Nimimerkillä *Christina Lööf*:
* *Hjärtan som hungrar*. Söderström, Helsingfors 1940
* *Gemensam vandring*. Söderström, Helsingfors 1945
* *Svårt att leva*. Söderström, Helsingfors 1950
* *Ända till grynningen*. Söderström, Helsingfors 1958
* *Vem ä' jag?*. Söderström, Helsingfors 1961
* *Gränser*. Söderström, Helsingfors 1963

## Lähteet
* 
* Nykarlebyvyer : Margit Åström 1899—1980
A. F. Aalberg

**Aleksander Fredrik Aalberg** (22. marraskuuta 1897 Lempaala – 22. helmikuuta 1984 Kotka) oli suomalainen kalatalousneuvoja, taloustirehtööri, tietokirjailija ja toimittaja. Hän toimi vuosina 1932–1974 Etelä-Suomen Merikalastajain Liiton toiminnanjohtajana. Aalberg toimi vuosina 1937–1939 ja 1953–1974 ilmestyneen Kalamiehen Viesti -lehden ja vuonna 1940 ilmestyneen Karjalan Kansa -lehden päätoimittajana. 

## Julkaisuja
*Ankeriaan pyynti ja savustus. Viipurin läänin Merikalastajain Liitto 1936.
*Hylkeitten pyynti Suomenlahdella. Viipurin läänin Merikalastajain Liitto 1937. 
*Kalan savustaminen. Etelä-Suomen Merikalastajain Liitto 1936. Useita uusintapainoksia. 
*Kalojen säilöntäkäsittely. Otava 1956. 
*Kun itäpohja puhaltaa. Talvikalastajain pelastustoimintaa koskeva opas ja merkkikieli. Viipurin läänin Merikalastajain Liitto 1936.
*Lankapyydysten värjäys ja lujitus. Suomen Kalastusyhdistys 1931. 
*Lannistettu kotiseutu. Paation ympäristön Kalastajainseura 1955. 
*Lannistettu kotiseutu. Toimittanut ja tekijän elämäkerralla varustanut Timo Yrjölä. Neirol-kustannus 2012. 
*Maustekalan valmistus. Viipurin läänin Merikalastajain Liitto 1934, Etelä-Suomen Merikalastajain Liitto 1973. Useita uusintapainoksia.  
*Muikun savustamisesta. Viipurin läänin Merikalastajain Liitto 1937.
*Muikun suolaus. Viipurin läänin Merikalastajain Liitto 1936. 
*Opas omenapuiden viljelemiseen. Koivikko-Säätiö 1954, Etelä-Suomen Merikalastajain Liitto 1954. 
*Parhaita kalanpyydyksiä, ohjeita niiden rakentajille (yhdessä Erkki Halmeen kanssa). WSOY 1959. 
*Siian suolaus. Viipurin läänin Merikalastajain Liitto 1936. 
*Silakan suolaus. Viipurin läänin Merikalastajain Liitto 1933. 
*Suolasilakan valmistus. Viipurin läänin Merikalastajain Liitto 1933. 
*Tavalliseen sekä pohjalaiseen tapaan suolatun astioidun silakan hoitamisohjeita. Viipurin läänin Merikalastajain Liitto 1932
*Tytärsaari. Tytärsaaren kalastajain seura r.y:n kustantama kotiseutujulkaisu 1963. 
*Täyssäilykkeiden valmistus kalasta. Etelä-Suomen Merikalastajain Liitto 1967.
Hydroline

**Hydroline Oy** on suureen rasitukseen tarkoitettujen hydraulisylintereiden suunnitteluun ja valmistukseen erikoistunut perheyritys. Yhtiö oli oman ilmoituksensa mukaan vuonna 2008 Suomen suurin hydraulisylintereitä valmistava yritys ja yksi nykyaikaisimmista hydraulisylintereitä valmistavista yrityksistä maailmassa. Hydroline jatkoi kasvuaan ja oli 2022 yksi Euroopan suurimmista hydraulisylintereiden valmistajista sekä yksi Pohjois-Savon suurimmista työllistäjistä. Hydroline valmistaa hydraulisylintereitä suurille kone- ja laite- valmistajille, kuten Sandvik, Rocla, John Deere, Cargotec, Bronto Skylift ja Ponsse.

Kolmannessa sukupolvessa toimiva yritys työllistää Puolassa ja Suomessa yhteensä yli 300 työntekijää . Tuotannossa valmistetaan yli 1&nbsp;500 erilaista sylinterimallia muun muassa kaivosteollisuuden, metsäkone- ja traktoriteollisuuden, nosto- ja siirtolaiteteollisuuden sekä maanrakennusteollisuuden tarpeisiin. Yrityksen tuotantotilat sijaitsevat Kuopion lähellä Siilinjärven Vuorelassa sekä Puolan Stargardissa.

Yrityksen liikevaihto vuonna 2021 oli 60,3 miljoonaa euroa. Liikevaihdosta noin 95 prosenttia kertyi välillisestä ja suorasta viennistä.

## Historia

Helge Laakkonen perusti yhden miehen yrityksen Metallisorvaamo H. Laakkosen vuonna 1962 omakotitalon kellariin. Vuonna 1970 Helgen poika, Pekka Laakkonen, aloitti yrityksessä kokoaikaisena työntekijänä. Samana vuonna yritys muutti suurempiin tiloihin ja valmisti ensimmäiset hydraulisylinterit.

Kasvun myötä yritys muutti isompiin tiloihin Siilinjärvelle Vuorelaan vuonna 1984, mutta jo vuonna 1990 yrityksen tuotantotilat tuplaantuivat Vuorelan toimipisteen laajennuksen myötä. Laajennuksen jälkeen yrityksen nimi ja rakenne muuttui Hydroline Oy:ksi. 2000-luvun alussa yritys kasvoi nopeasti ja henkilökunnan määrä kasvoi 60 henkilöstä 200 henkilöön.

Huhtikuussa 2012 Hydroline aukaisi myyntikonttorin Shanghaihin, Kiinaan. Heinäkuussa 2012  Puolaan perustettiin yhtiö Hydroline Poland sp. z o.o.. Puolan Stargard Szczecińskiin rakennettiin tuotantolaitos, jonka toiminta alkoi vuonna 2014. 

Vuosina 2013 ja 2014 työvoimapulasta kärsivä Hydroline panosti vahvasti alan koulutuksen kehittämiseen ja opiskelijarekrytointiin. Syksyllä 2014 yritys hankki 1,5 miljoonaa euroa maksavan kitkahitsauskoneen, jonka arveltiin nopeuttavan tuotantoa. Tällä pyrittiin vastaamaan paremmin tilauskannan positiiviseen kehitykseen.

## LEO

Hydroline LEO eli "Life Cycle Efficiency Online" on yrityksen mukaan maailman ensimmäinen ja ainoa älytyökalu lineaarisen toimilaitteen valvontaan. LEO:n keräämä data kertoo käyttäjälleen kaiken tarpeellisen tiedon laitteen sylintereiden toiminnasta, kuten kammion paineen, sylinterin asennon, operointilämpötilan, öljyn puhtauden ja laitteen GPS-sijainnin.

## Lähteet

 
## Aiheesta muualla
*YouTube - Hydrolinen yritysesittelyvideo
*Hydrolinen kotisivut
Albin Järvinen

**Albinus (Albin) Järvinen** (1. maaliskuuta 1867 Helsinki – 11. kesäkuuta 1937 Helsinki) oli suomalainen filosofian maisteri, kansakoulutarkastaja ja kirjailija.

Albin Järvisen vanhemmat olivat muurari David Nestor Järvinen ja Eva Sofia Rainio. Hän pääsi ylioppilaaksi 1887 Helsingin alkeisopistosta ja opiskeli Helsingin yliopistossa valmistuen filosofian kandidaatiksi 1893 ja maisteriksi 1894. Järvinen teki vuosina 1900, 1904 ja 1910 opintomatkoja Norjaan, Tanskaan, Ruotsiin, Sveitsiin ja joihinkin Keski-Euroopan maihin.

Järvinen toimi kansakoulunopettajana Helsingissä 1888–1892 ja kouluylihallituksen notaarina 1891–1898. Hän oli kansakouluntarkastana Käkisalmen piirissä 1898–1901, Turun piirissä 1901–1919, Lohjan piirissä 1919–1925 ja Uudenmaan piirissä 1925–1934. Järvinen jäi eläkkeelle 1934. Järvinen oli myös kouluhallituksessa apujäsenenä ja vt. kouluneuvoksena useaan otteeseen. 

Järvinen oli Helsingin työväenyhdistyksen toimihenkilönä 1889–1892 ja Jaakkiman kuntakokouksen puheenjohtajana 1901. Hän kuului Kansakoulun Lehden toimituskuntaan 1902–1905, Opettajain Lehden toimitusneuvostoon ja oli Uusi Aura-lehden aputoimittajana. Järvinen kirjoitti opetusasioista eri kansakoulualan lehtiin ja päivälehtiin. Opiskeluaikanaan Järvinen oli Uusmaalaisen ylioppilasyhdistyksen puheenjohtaja 1892–1895 ja Ylioppilasvoimistelijain varajohtaja 1889–1895 sekä johtaja 1895–1896. Hän oli Suomen opettajayhdistyksen kunniajäsen.

Järvinen julkaisi Villiin Länteen sijoittuvan kertomuskokoelman salanimellä *Ernesti Turvamäki*.

Albin Järvinen oli naimisissa kaksi kertaa:
* 1890–1895 Hanna Sofia Sevónin (k. 1895) kanssa
* vuodesta 1898 Hanna Matilda Aejmelaeuksen kanssa

## Teoksia
* *Mustien maan-osassa : [[Eduard Schnitzer|Emin Paschan]], [[Henry Morton Stanley|Stanleyn]] ja [[Hermann Wissmann|Wissmannin]] matkat Afrikassa* ; nuorisolle ja matkan-haluiselle yleisölle, saksal. lähteestä mukaillut Albin Järvinen. Edlund, Helsinki 1890
* *Maalaiskuntien kansakoululaitoksen ohjesäännön luonnos*. Valistus 1921
* *Oppivelvollisten luetteloimiskirja*. Valistus 1921
* *Oma äänenkannattaja : ajankohtainen, vakava sana kansakoulujen opettajille*. Valistus 1932
Nimimerkillä *Ernesti Turvamäki*:
* *Kaukaisesta lännestä : kolme kertomusta* ; kertoili Ernesti Turvamäki. Edlund, Helsinki 1891  (Project Gutenberg-linkki)

## Suomennoksia
* Carl Heinrich von Bogatzky : *Hengelliset rauhanrikkojat* ; neljännestä ruotsal. pain. suom. Albin Järvinen. Edlund, Helsinki 1890
* Henry M. Drummond : *Rakkaus, suurin maailmassa* ; ruotsinkielestä suom. Albin Järvinen. Edlund, Helsinki 1890

## Lähteet
*
Samuli Virkkunen

**Samuli Virkkunen** (s. 24. marraskuuta 1990 Pori) on suomalainen jääkiekkoilija. Hänen vahvuuksiinsa kuuluvat monipuolisuus, asenne, liike ja laukaus. Virkkusen heikkouksiin kuuluvat ajoittaiset turhat jäähyt hänen kovan kaksinkamppailuhalunsa vuoksi. Virkkunen laukoo oikealta.

## Ura
### Seuraura
Virkkunen on Porin Ässien kasvatti. Hän oli kaudella 2007–2008 21 osumallaan joukkueen B-nuorten paras maalintekijä runkosarjassa. Kaudella 2009–2010 Virkkunen jakoi 27 osumallaan koko A-nuorten SM-liigan maalipörssin voiton Kärppien Julius Junttilan kanssa ja 49 tehopisteellään pistepörssin viidennen sijan KalPan Jaakko Rissasen kanssa. Hän oli Ässien paras maalintekijä myös kevään 2010 pudotuspeleissä neljällä osumallaan. Virkkunen debytoi samalla kaudella myös miesten peleissä pelattuaan neljä Mestis-ottelua alle 20-vuotiaiden maajoukkueessa tehden niissä yhden syöttöpisteen.

Kesäkuussa 2010 Virkkunen teki vuoden mittaisen SM-liigasopimuksen Ässien kanssa. Hän ei tehnyt liigadebyyttiään vielä kaudella 2010–2011, jolloin Virkkunen toimi Ässien A-nuorten varakapteenina. Hän oli tehoilla 23+24=47 joukkueen paras pistemies ja maalintekijä. Virkkunen sijoittui A-nuorten SM-liigan maalipörssissä neljänneksi ja jakoi pistepörssin seitsemännen sijan Ilveksen Roope Nikkilän ja HPK:n Otto Paajasen kanssa. Hän jakoi joukkueen sisäisen pistepörssin voiton myös kevään 2011 pudotuspeleissä Kristian Ruisman kanssa tehoilla 1+3=4. Huhtikuussa 2011 Virkkunen teki kaksivuotisen jatkosopimuksen Ässien kanssa.

Elokuun 2011 lopulla Ässät lainasi Virkkusen koko kauden 2011–2012 kattavalla sopimuksella Mestis-joukkue Vaasan Sportiin. Hänen tulokaskautensa Mestiksessä toi 41 runkosarjaottelussa tehot 10+21=31, joilla Virkkunen oli Sportin neljänneksi paras pistemies sekä 11 playoff-ottelussa tehot 4+5=9. Hän voitti kauden päätteeksi Mestiksen-mestaruuden ja palkittiin sarjan parhaana tulokkaana Petri Varis -palkinnolla.

Virkkunen teki SM-liigadebyyttinsä kauden 2012–2013 kolmannessa ottelussa 19. syyskuuta 2012 vieraissa Oulun Kärppiä vastaan. Hän sai ottelussa jääaikaa 8 minuuttia ja 22 sekuntia. Ottelu jäi Virkkuselle kuitenkin toistaiseksi kauden ainoaksi SM-liigassa, sillä Virkkunen ja Ässät irtisanoivat sopimuksensa lokakuussa 2012. Hän teki jo samana päivänä loppukauden kattavan sopimuksen Sportin kanssa.

### Maajoukkueura
Virkkunen on pelannut kuusi nuorten ja kolme poikien maaottelua.

## Tilastot

## Lähteet
*
*
*

### Viitteet
Edit Björkholm

**Edit Matilda Björkholm** (14. maaliskuuta 1899 Pietarsaaren maalaiskunta – 5. huhtikuuta 1987 Pietarsaari) oli suomalainen opettaja, pienviljelijä ja ruotsin kielellä kirjoittanut kirjailija.

Björkholm opiskeli kansakoulunopettajaksi mutta hän päätyi sittemmin viljelemään omaa pientilaansa. Esikoisteoksensa romaanin *Vårströmmar* hän julkaisi 61-vuotiaana. Björkholm kuvasi teoksissaan realistisesti maaseudun kansanelämää.

Björkholmille myönnettiin valtion ylimääräinen taiteilijaeläke vuodesta 1985 alkaen.

## Teoksia
* *Vårströmmar* : roman. Söderström, Helsingfors 1960
* *Prostens torpare* : roman. Söderström, Helsingfors 1962
* *Nya vägar*. Söderström, Helsingfors 1965
* *Skrivarna*. Jakobstads tryckeri och tidnings ab, JUakobstad 1968
* *Två kvinnor*. Söderström, Helsingfors 1974
* *Ulla och arbetet '. Söderström, Helsingfors 1980
* *Mågkroken''. Söderström, Helsingfors 1985

## Lähteet
* 
* Uppslagsverket Finland : Edit Björkholm
### Viitteet
Euronics

**Euronics International Ltd.** on alankomaalaislähtöinen vuonna 1990 perustettu kodintekniikkakauppojen ostoryhmittymä. Ensimmäiset jäsenet olivat Alankomaista, Saksasta, Espanjasta, Italiasta sekä Belgiasta.
Euronics on Euroopan suurin kodintekniikka-alan toimija. Yhteensä sillä on 35 maassa on yli 8&nbsp;500 myymälää. Vuoden 2020 liikevaihto oli 21.5 miljardia euroa. Suomessa Euronics-tavaramerkin omistaa Kauppiasosuuskunta Tekniset.  

## Euronics Suomi

Euronics kauppoja on Suomessa viitisenkymmentä. Asioida voi sekä paikallisessa myymälässä että Euronics.fi-verkkokaupassa.

### Suomen myymälät

* Heinola (Euronics Pekkala)
* Helsinki (Euronics Hyvät merkit)
* Hämeenlinna (Euronics TV-Sävel) 
* Ivalo (Euronics Ivalo)
* Jalasjärvi (Euronics Kodintekniikka)
* Joensuu (Euronics Carlson)
* Kalajoki (Euronics Kalajoki)
* Kaustinen (Euronics Kaustinen)
* Kemiönsaari (Euronics Kemiönsaari
* Klaukkala, Nurmijärvi (Euronics Klaukkalan Pörssi) 
* Kokkola (Euronics Kokkola)
* Kuopio (Euronics Carlson Volttikatu)
* Lahti (Euronics Lahti)
* Laitila (Euronics Radiotalo Iiskala)
* Lieksa (Euronics Konepörssi)
* Lohja (Euronics Lohja)
* Mikkeli (Euronics Carlson Satama)
* Nurmes (Euronics Konepörssi)

* Närpiö Närpes (Euronics Närpiö)
* Paimio (Euronics VistaVisio)
* Parainen (Euronics Parainen)
* Parikkala (Euronics Parikkala)
* Pieksämäki (Tekniset Sähköpari)
* Raisio (Euronics Sähkö-Insto)
* Rauma (Euronics Mäntynen)
* Rovaniemi (Euronics Valokulma)
* Savonlinna (Euronics Carlson Savonlinna)
* Sipoo (Euronics Sipoo)
* Sodankylä (Euronics Sodankylä)
* Sotkamo (Euronics Sotkamo)
* Suolahti (Euronics Suolahti)
* Tammisaari Ekenäs (Euronics Tammisaari)
* Uusikaupunki (Euronics Uusikaupunki)
* Vantaa (Euronics Carlson Jumbo)
* Varkaus (Euronics Carlson Varkaus)
* Vääksy (Euronics Konekulma)
* Ähtäri (Euronics Ähtäri)
* Åland/Ahvenanmaa (Euronics Åland)

### Entiset Euronics Suomen myymälät
* Alajärvi (Euronics Japo) –2023
* Imatra (Euronics Kisa, konkurssi 11/2024)
* Kannus –2020
* Kemi (Euronics Kemi)
* Riihimäki (Tekniset Riihimäki)
* Saukkola (Euronics Saukkola) –2022
* Vantaa Tammisto (Euronics Tammisto)
* Viitasaari (Euronics Viitasaari) 1986–2023

## Lähteet

## Aiheesta muualla

* Euronicsin kotisivut
* Euronicsin Suomen kotisivut
Jarno Pavén

**Jarno Mikael Kunto Pavén** (s. 20. toukokuuta 1993 Turku) on suomalainen jääkiekkopuolustaja, joka pelaa Mestis-joukkue Savonlinnan Pallokerhossa. Hän toimii joukkueen varakapteenina. Pavén laukoo oikealta.

## Ura
Pavén on Turun Palloseuran kasvatti. Hän toimi joukkueen C-nuorten kapteenina kaudella 2008–2009, joka päättyi SM-hopeaan. Paven on sittemmin voittanut myös B2-nuorten Suomenmestaruuden vuonna 2010 ja B-nuorten SM-hopeaa vuonna 2011.

Kaudeksi 2012–2013 Paven teki kaksivuotisen SM-liigasopimuksen TPS:n kanssa. Hän pelasi harjoituskaudella 2012 TPS:n liigajoukkueessa seitsemän European Trophy -ottelua, mutta Pavén teki liigadebyyttinsä kauden kolmannessa ottelussa 19. syyskuuta 2012 JYPiä vastaan. Hän pelasi kauden aikana kaikkiaan kolme SM-liigaottelua. Kaudella 2013–2014 Pavén nousi TPS:n A-nuorten kapteeniksi ja oli joukkueen eniten maaleja tehnyt puolustaja 11 osumallaan. Hän pelasi kauden aikana kaksi SM-liigaottelua.

Kesäkuussa 2014 Pavén teki vuoden mittaisen ja try-outin sisältäneen sopimuksen Mikkelin Jukureiden kanssa. Lokakuun lopulla hän sai joukkueeseen loppukauden 2014–2015 kattavan sopimuksen. Pavén voitti kauden päätteeksi Mestiksen-mestaruuden, kuten myös seuraavan kauden 2015–2016 päätteeksi.

Pavén siirtyi kaudeksi 2016–2017 jatkamaan Mestis-uraansa vuoden mittaisella sopimuksella Savonlinnan Pallokerhon riveihin. Hänet nimettiin joukkueen varakapteeniksi. Pavénin kausi päättyi kuitenkin vain seitsemän ottelun jälkeen leikkaushoitoa vaatineeseen alaraajavammaan lokakuussa 2016. Joulukuussa hän teki SaPKon kanssa vuoden mittaisen jatkosopimuksen. Kauden 2017–2018 päätteeksi Pavén voitti Mestis-pronssia.

## Tilastot

## Lähteet
*
*

### Viitteet
Rituksimabi

**Rituximab** (MabThera ja Rituxan) on kimeerinen monoklonaalinen vasta-aine lääke potilaille, jotka ovat CD20-positiivisia. Rituximab tuhoaa B-soluja ja siksi käytetään hoidettaessa sairauksia joissa esiintyy poikkeavan runsaasti B-soluja, yliaktiivisia B-soluja tai toimintahäiriöisiä B-soluja. Näitä ovat monet lymfoomat, leukemia, elinsiirtojen hylkimisreaktiot ja muutamat autoimmuunisairaudet. 

Yksittäistapausten ja alustavien tutkimusten perusteella rituksimabi saattaa lievittää psykiatrisia oireita autoimmuunitaustaisissa tiloissa, jotka voivat muistuttaa skitsofreniaa.

Rituksimabin kemiallinen kaava on C6416H9874N1688O1987S44, moolimassa 143859,70 g/mol ja CAS-numero 174722-31-7.

## Historiaa
Rituksimabin kehitti IDEC Pharmaceuticals tuotenimellä **IDEC-C2B8**. 

Perustuen kliinisiin tutkimuksiin, rituksimabi sai hyväksynnän USA:n FDA:lta vuonna 1997. Rituksimabia pidetään hyvänä lääkkeenä muiden lääkkeiden kanssa (yhdistelmähoito) hoidettaessa mm. monia B-solu lymfoomia. Vuonna 2010 rituksimabi sai hyväksynnän Euroopan komissio:lta,  mutta Euroopassa käyttölupa on hieman suppeampi kuin USA:ssa autoimmuuni sairauksien hoidossa.

Rituksimabia markkinoi Hoffmann–La Roche.

## Lähteet

## Aiheesta muualla
*MabThera 
*DrugBank: Rituximab 
*Kyoto Encyclopedia of Genes and Genomes (KEGG): Rituximab 
*ChemBlink: Rituximab
Tiihonen

**Tiihonen** on suomalainen sukunimi, joka on muun muassa seuraavilla henkilöillä:

* Ilpo Tiihonen (1950–2021), runoilija
* Jare Tiihonen, *Cheek* (s. 1981), hip hop -artisti
* Juhani Tiihonen (1951–2022), pikajuoksija
* Kaarlo Herman Tiihonen (1858–1940), toimittaja ja kirjailija
* Kalle-Pekka Tiihonen (s. 1976), pikajuoksija 
* Kirsi Tiihonen (s. 1963), oopperalaulaja
* Lenni Tiihonen (s. 2004), jääkiekkoilija 
* Luka Tiihonen (s. 2003), jääkiekkoilija
* Miika Tiihonen (s. 1997), jääkiekkoilija
* Niilo W. Tiihonen (1889–1932), päätoimittaja
* Ossi Tiihonen (s. 1967), vapaudenliittolainen poliitikko
* Pekka Tiihonen (s. 1947), kestävyysjuoksija
* Timo Tiihonen (1948–2020), yritysjohtaja
* Tuukka Tiihonen, näyttelijä ja teatteriopettaja
* Ville Tiihonen (s. 1974), freelance-näyttelijä
* Väinö Tiihonen (1912–1957), mäkihyppääjä.
Kirous (romaani)

**Kirous** () on Stephen Kingin kirjoittama kauhuromaani, joka julkaistiin alkukielellään englanniksi vuonna 1984. King kirjoitti tämän romaaninsa, kuten muutamat muutkin, salanimellä Richard Bachman.

*Kirous* on saanut inspiraationsa osittain Kingin omasta elämänvaiheesta, jolloin hän painoi 107 kg ja lääkäri oli kehottanut häntä laihduttamaan ja lopettamaan tupakoinnin. Vaikka King lopulta laihtui, häntä harmitti, kun päätös laihduttamisesta ei ollut hänen omansa vaan tapahtunut lääkärin painostuksesta. Niinpä *Kirouksen* keskeinen idea syntyi Kingin mielikuvasta, jossa henkilö alkaa laihtua, mutta ei pystykään lopettamaan.

*Kiroukseen* perustuva elokuva *[[Vainottu (vuoden 1996 elokuva)|Vainottu]]* sai 1996 ensi-iltansa. Sen on ohjannut Tom Holland. Elokuvassa näyttelevät muun muassa Robert John Burke, Michael Constantine ja Joe Mantegna.

## Lähteet
Ari Rasilainen

**Ari Petteri Rasilainen** (s. 18. helmikuuta 1959 Helsinki) on suomalainen kapellimestari. Hän on toiminut vuodesta 2011 lähtien Saksassa Würzburgin musiikkikorkeakoulun professorina.

## Ura
Rasilainen opiskeli orkesterinjohtoa Sibelius-akatemiassa Jorma Panulan johdolla, sekä Berliinissä Arvid Jansonsin oppilaana. Ennen kapellimestariuransa alkua Rasilainen toimi Radion sinfoniaorkesterin äänenjohtajana. Lisäksi hän on esiintynyt kamarimuusikkona.

Rasilainen toimi Lappeenrannan kaupunginorkesterin johtajana vuosina 1985–1989. Vuodet 1989–1994 hän oli Tampereen kaupunginorkesterin taiteellisena johtajana sekä vierailevana kapellimestarina. Tampereelta Rasilainen siirtyi Norjaan, jossa hän työskenteli Norjan radion orkesterin johtajana vuodet 1994–2002. Vuosina 1993–1997 hän toimi myös Jyväskylä Sinfonian ylikapellimestarina.

Vuodet 2002–2011 Rasilainen oli Ludwigshafenissa Rheinland-Pfalzin filharmonisen orkesterin ylikapellimestarina. Toukokuussa 2011 hänet nimitettiin Würzburgin musiikkikorkeakoulun orkesterin- ja kuoronjohtamisen professoriksi.

Vierailevana kapellimestarina Rasilainen on toiminut muun muassa Aalborgin sinfoniaorkesterissa vuodesta 2002 lähtien sekä Pori Sinfoniettassa vuosina 1999–2005. Lisäksi hän on vierailijana johtanut useita radio-orkestereita Saksassa, muun muassa Berliinin, Stuttgartin, Leipzigin, Kölnin ja Hannoverin orkestereita. Rasilainen on johtanut myös Jyväskylän kamariorkesteria.   

1980-luvulla Rasilainen vietti useita kesiä Sysmässä, jonne hän perusti vuonna 1986 Sysmän Suvisoitto -festivaalin. Hän toimi tapahtuman taiteellisena johtajana vuoteen 1994 saakka.

Ari Rasilainen on johtanut eri orkestereita yli 50:llä levytyksellä.

## Lähteet

## Aiheesta muualla
*Ari Rasilaisen johtamia levytyksiä.
*
*
Jean-Philippe Gatien

**Jean-Philippe Gatien** (s. 16. lokakuuta 1968 Alès) on ranskalainen pöytätenniksen pelaaja. 

Gatienin ensimmäiset olympialaiset olivat Soulin 1988 kesäkisat, mutta ensimmäisen olympiamitalinsa hän saavutti Barcelonasta 1992.

## Lähteet

* sports-reference.com Jean-Philippe Gatien profile  

## Aiheesta muualla
Kosmopolis

**Kosmopolis: Kuinka uusi aika hukkasi humanismin perinnön** () on filosofi Stephen Toulminin vuonna 1990 ilmestynyt kirja.

## Lähteet

## Aiheesta muualla
* Ilkka Niiniluoto: Toulminin Kosmopolis ja humanismin perintö. Helsingin Sanomat 26.9.1998.
* Raimo Lehti: Uljas uusi Kosmopolis . Tieteessä tapahtuu 6/1998.
* Jussi Silvonen: Stephen Toulmin etsii humanismin perintöä . Psykologi 3/1999.
Grand Stade Lille Métropole

**Grand Stade Lille Métropole** on ranskalainen jalkapallostadion, joka sijaitsee Villeneuve-d’Ascqissa Lillen suurkaupunkialueella. Stadion toimii jalkapalloseura Lille OSC:n kotikenttänä ja sen yleisökapasiteetti on 50&nbsp;186. 

Stadion otettiin käyttöön 17. elokuuta 2012.

## Aiheesta muualla
* Stadionin virallinen kotisivu
Platonin apteekki ja muita kirjoituksia

**Platonin apteekki ja muita kirjoituksia** on suomennettu kokoelma Jacques Derridan kirjoituksia. Sen ovat toimittaneet Teemu Ikonen ja Janne Porttikivi.

Teos sisältää Derridan artikkeleita vuosilta 1967–1972, hänen tuotantonsa alkupuolelta. Kokoelman artikkeleissa Derrida pohtii kieltä ja kirjoittamista ja harjoittaa dekonstruktiivista lukutapaa tulkitessaan muun muassa Platonin, Jean-Jacques Rousseaun, Sigmund Freudin sekä Martin Heideggerin tekstejä. Kirjassa on toimittajien kirjoittama johdanto, jossa he korostavat Derridan pyrkimystä pohtia länsimaisen ajattelun rajoja. 

*[[Agricola (internetportaali)|Agricola]]*-sivuston arvostelussa Maria Sell piti suomennosta yleisesti hyvänä mutta olisi toivonut pitkien lauseiden pilkkomista ja irtautumista ranskan kielestä, mikä olisi selkeyttänyt tekstiä suomenkieliselle lukijalle.

## Lähteet

## Aiheesta muualla
* Kosunen, Kristiina: Kirjallista rohtoa vai myrkkyä? *Kiltomato.net* 7.12.2003.
Schwenninger Wild Wings

**Schwenninger Wild Wings** on saksalainen jääkiekkojoukkue Villingen-Schwenningenin kaupungista. Joukkue on perustettu vuonna 1994. Perustamisen jälkeen joukkue pääsi suoraan pelaamaan DEL-liigaan. Kaudet eivät kuitenkaan tuoneet kuin yhden välieräpaikan ja joukkue joutui kauden 2002–2003 päätteeksi luopumaan sarjapaikastaan. Vuodet 2003-13 joukkue pelasi 2. Bundesligassa, kohtalaisella menestyksellä, sijoittuen kolme kertaa toiseksi. Seura palasi DEL:iin kaudelle 2013-14, ostettuaan talousvaikeuksiin ajautuneen Hannover Scorpions:in lisenssin. 

## Nykyinen joukkue

### Valmennus & Joukkueenjohto
* **Päävalmentaja:** Steve Walker 
* **Apuvalmentaja:** Tim Kehler 
* **Maalivahtivalmentaja:** Cameron MacDonald 
* **Videovalmentaja:** Benjamin Walker 
* **Fysiikkavalmentaja:** Hendrik Kolbert 
* **Taitovalmentaja:** Kevin Richter 
* **Huoltopäällikkö:** Alex Landsmann 
* **Huoltopäällikkö:** Patrick Mauch 
* **Toimitusjohtaja:** Stefan Wagner 

*Lähde: EliteProspects*

## Lähteet

## Aiheesta muualla
*Virallinen sivusto
Jukka Pulkkinen

**Jukka Pulkkinen** on varatuomari ja entinen Kuopion kaupungin vt. kaupunginjohtaja. Hän on toiminut 20.4.1999–31.7.2000 vt. kaupunginjohtajana Kari Häkämiehen virkavapauden ajan sekä 1.2.2001–31.7.2001 ennen seuraavan kaupunginjohtajan virkaan astumista. Hän on myös toiminut Kuopion apulaiskaupunginjohtajana vuosina 1992–2008.

## Lähteet

## Aiheesta muualla
*Jukka Pulkkisen kotisivut
FCI Tallinn

**FCI Tallinn** on virolainen jalkapalloseura, joka on perustettu vuonna 2002. Seuran edustusjoukkue pelaa kaudella 2019 Viron neljänneksi korkeimmalla sarjatasolla II liigassa.

FC Infonet voitti historiansa ensimmäisen Viron mestaruuden kaudella 2016. Kauden 2017 jälkeen sen edustusjoukkue yhdistyi FC Levadian kanssa, jonka nimeksi muuttui FCI Levadia. FCI Tallinn -nimellä toimintaa jatkoi seuran aiempi kolmosjoukkue.

Aiemmin vuonna 2011 FC Infonet oli yhdistynyt tallinnalaisten jalkapalloseurojen FC Atletikin ja FC Bercyn kanssa.

## Aiheesta muualla
* FC Infonetin virallinen sivusto
Helavalmuska

**Helavalmuska** (*Tricholoma batschii*) on syötäväksi kelpaamaton valmuskalaji.

## Koko ja ulkonäkö
Lakki 5-12(-15)cm leveä ja roteva. Ensin kupera, sitten laakeneva ja vaalean- tai punaruskea sileä tai säteittäissäikeinen sekä tahmea ja sisäänkiertynyt. Heltat ovat valkoiset, tiheässä ja kolotyviset. Väriltään ne ovat ensin valkoiset ja myöhemmin punaruskeatäpläiset. Jalka on suhteellisen pitkä eli 6-12 cm. Siinä on rengas tai rengasmainen vyöhyke. Malto on valkoista. Vanhemmiten siihen tulee punaruskeita laikkuja. Haju on jauhomainen ja maku hyvin karvas.

## Esiintyminen
Helavalmuska kasvaa kalkkipitoisissa männiköissä. Lajia on tavattu Suomessa vain Paraisilta.

## Käyttökelpoisuus
Laji on käyttökelvoton pahan makunsa takia ja voi olla lievästi myrkyllinen.

## Lähteet
* Ryman/Holmåsen.Suomen ja Pohjolan sienet.
* Taksonomia: Index Fungorum. Luettu 19.9.2012.

### Viitteet
Merianturat

**Merianturat** (Soleidae) on piikkimakrillikaloihin kuuluva heimo. Heimon lajeja tavataan Atlantista ja indopasifiselta merialueelta lauhkeista ja trooppisista vesistä.

## Lajit ja anatomia
Varhaisimmat merianturoiden heimoon kuuluvien lajien fossiilit on ajoitettu eoseenikaudelle. Heimoon kuuluu 35 sukua ja noin 130 lajia. Merianturat ovat ruumiinmuodoltaan soikeita ja litteitä kaloja, kooltaan ne ovat noin 10&ndash;32 cm:n mittaisia. Silmät sijaitsevat ruumiin oikealla kyljellä ja suu on pieni ja epäsymmetrinen. Merianturoiden pyrstöevä voi olla yhtynyt pitkien selkä- ja peräevien kanssa, mutta voi olla myös niistä erillinen. Rintaevät voivat puuttua ja vatsaevät ovat erilliset peräevästä. Väriltään merianturat ovat vaihtelevia ja voivat myös vaihtaa väriään pohjan mukaiseksi. Suurin osa lajeista on pohjaväriltään ruskehtavia ja ruumiissa voi olla laikkuja, täpliä, renkaita tai juovia. 

## Levinneisyys ja elintavat
Merianturalajeja tavataan Atlantista Euroopan läheisyydestä ja Indopasifisella merialueella Australiasta Japaniin.Heimoon kuuluu sekä mereisiä että murto- ja sisävesien lajeja. Merianturat elävät kaloja ja muita pohjan läheisyydessä eläviä eläimiä. Monet heimon lajeista ovat taloudellisesti merkittäviä ruokakaloja.

## Lähteet
Laanilan koulu

**Laanilan koulu** on Oulussa, Hintan kaupunginosassa sijaitseva yläkoulu. Koulussa opiskelee noin 400 oppilasta, ja sen rehtorina toimii Mikko Säntti.Koulun lisäksi samassa rakennuksessa sijaitsee Laanilan lukio, jonka rehtorina toimii Timo Kärkkäinen.

## Lähteet
Steven Defour

**Steven Arnold Defour** (s. 15. huhtikuuta 1988 Mechelen, Belgia) on belgialainen jalkapalloilija. Hän on kotimaansa seurojen lisäksi edustanut portugalilaista Portoa ja englantilaista Burnleyä. Hän on pelipaikaltaan keskikenttäpelaaja.

## Seurajoukkueura
Defour pelasi kotimaansa pääsarjassa KRC Genkissä kausilla 2004–2006 yhteensä 30 ottelua, joissa teki yhden maalin. Seuraavien kuuden kauden aikana hän edusti Standard Liègeä pelaten 125 Jupiler Pro Leaguen ottelua, joissa teki 13 maalia. Hän voitti Belgian-mestaruuden 2008 ja 2009 sekä Belgian Cupin 2011. Hän pelasi seurassa neljä Mestarien liigan karsintaottelua, 13 UEFA Cupin ja kolme Eurooppa-liigan ottelua.

15. elokuuta 2011 Defour teki viisivuotisen sopimuksen Porton kanssa. Hänestä maksettiin Standard Liègelle 6 miljoonan euron siirtokorvaus. Hän voitti Portugalin-mestaruuden 2012 ja 2013. Hän pelasi Primeira Ligassa kaikkiaan 65 ottelua, joissa teki kolme maalia. Mestarien liigassa hän teki yhden maalin pelaamissaan 18 ottelussa. Eurooppa-liigassa hän pelasi kuusi ottelua. Hän siirtyi Anderlechtiin kesällä 2014. Seuraavien kahden kauden aikana hän pelasi 61 Jupiler-liigan, neljä Mestarien liigan ja yksitoista Eurooppa-liigan ottelua. Vuonna 2016 Defour siirtyi englantilaisseura Burnleyyn. Tammikuusta 2018 lähtien hän on kärsinyt loukkaantumisista ja pelasi sen jälkeen Burnleyssä vain kuusi valioliigaottelua loka-joulukuussa 2018. Elokuun 2019 lopussa Burnley purki Defourin sopimuksen.

## Maajoukkueura
Defour pelasi Belgian 15-, 16-, 17- ja 18-vuotiaiden maajoukkueissa. Ensimmäisen A-maaottelunsa hän pelasi Saudi-Arabiaa vastaan toukokuussa 2006. Ensimmäisen maaottelumaalinsa hän teki  Viroa vastaan syyskuussa 2008. Hän pelasi MM-kilpailuissa 2014 kaikkiaan 45 minuuttia ottelussa Etelä-Koreaa vastaan.

Defour on vuoden 2017 loppuun mennessä pelannut 52 maaottelua ja tehnyt niissä kaksi maalia.

## Lähteet
* Steven Defourin tilastot National Football Teams -sivustolla 
* 

### Viitteet
Víctor Cabedo

**Victor Cabedo Carda** (15. kesäkuuta 1989 Onda, Espanja – 19. syyskuuta 2012 Almedijar, Espanja) oli espanjalainen maantiepyöräilijä. Hän teki ammattilaisdebyyttinsä vuonna 2011 espanjalaisessa Orbea Continental -tallissa. Samana vuonna hän voitti yhden etapin Vuelta a Asturias -kilpailussa. Vuonna 2012 hän polki Euskaltel-Euskadi-tallissa. Vuoden 2012 Italian ympäriajossa Cabedo sijoittui 129:nneksi.

Cabedo kuoli 19. syyskuuta 2012 jäätyään pyöräilylenkillä auton alle.

## Lähteet
Hans-Gunnar Liljenwall

**Hans-Gunnar Liljenwall** (9. heinäkuuta 1941) on ruotsalainen nykyaikainen viisiottelija, joka voitti kertaalleen maailmanmestaruushopeaa. Hän oli myös ensimmäinen olympialaisissa dopingista kärähtänyt urheilija.

Liljenwall osallistui ensimmäisen kerran olympialaisiin Tokiossa 1964. Hän sijoittui tuolloin henkilökohtaisessa kilpailussa 11:nneksi ja oli mukana Ruotsin neljänneksi sijoittuneessa joukkueessa. Jönköpingissä pidetyissä MM-kilpailuissa 1967 Liljenwall oli osa Ruotsin hopealle sijoittunutta joukkuetta.

Méxicossa 1968 Liljenwall osallistui toisiin olympialaisiinsa. Ruotsi sijoittui joukkuekilpailussa pronssille, mutta se joutui myöhemmin luovuttamaan mitalinsa Liljenwallin jäätyä kiinni dopingista. Méxicon kisat olivat ensimmäiset kisat, joissa tehtiin dopingtestejä, ja Liljenwall oli ensimmäinen dopingista kärynnyt urheilija. Tuohon aikaan viisiottelijoilla oli tapana ennen ammuntaa nauttia hieman alkoholia hermojen rauhoittamiseksi. Liljenwall veressä oli alkoholia 0,81 promillea, ja hän myönsi ottaneensa ”kaksi olutta”. Liljenwall jatkoi tapauksen jälkeen uraansa ja Münchenissä 1972 osallistui kolmansiin olympialaisiinsa. Tällä kertaa hän oli henkilökohtaisen kilpailun 25. ja joukkuekilpailun 5:s.

## Lähteet
Degerö (Inkoo)

**Degerö** on kylä Inkoon kunnassa Uudellamaalla. Kylä sijaitsee Degerölandetin niemellä kunnan itäosassa.

Degerötä ympäröi kaunis saaristo, jonka eteläpuolella on niin sanottu Olympiaväylä eli vilkas Helsinki–Hanko-veneväylä. Niemeä rajaavat lahdet Svenviken ja Torbackaviken. Degeröstä itään ovat niemet Kopparnäs ja Porkkalanniemi.

Degerössä sijaitsi Porkkalan parenteesin aikana 1944–1956 neuvostoliittolainen rajapataljoona, joka oli koko alueen läntisin pataljoona ja tukikohta. Degerössä Camp Degerö järjestää elämyksiä ryhmille parenteesiajan hengessä.
Kavango–Zambezi Transfrontier Conservation Area

**Kavango–Zambezi Transfrontier Conservation Area** (lyh. **KAZA**) on eteläisessä Afrikassa sijaitseva luonnonsuojelualue. Se sijaitsee Angolan, Botswanan, Namibian, Sambian ja Zimbabwen alueilla, ja sen pinta-ala on noin 520&nbsp;000 neliökilometriä. KAZA on maailman toiseksi suurin kuivan maan luonnonsuojelualue Koillis-Grönlannin kansallispuiston jälkeen. Nimensä se on saanut Kavango- ja Sambesi-jokien mukaan.

Joulukuussa 2006 allekirjoitettiin muistio suojelualueen perustamisesta. 18. elokuuta 2011 Angolan, Botswanan, Namibian, Sambian ja Zimbabwen presidentit allekirjoittivat sopimuksen suojelualueen perustamisesta. Virallisesti alue avattiin 15. maaliskuuta 2012.

KAZA:n pinta-ala on 519&nbsp;912 neliökilometriä, ja se koostuu 36 kansallispuistosta tai muusta suojelualueesta.

Alueella on tavattu yli 3&nbsp;000 kasvilajia, noin 200 nisäkäslajia, noin 600 lintulajia, noin 130 matelijalajia, noin 50 sammakkoeläinlajia ja lähes 300 perhoslajia.

## Lähteet
August Sundell

**August Fredrik Sundell** (11. syyskuuta 1843 Helsinki – 26. syyskuuta 1924 Helsinki) oli suomalainen fyysikko. Hän oli vuosina 1878–1904 Helsingin yliopiston ylimääräinen professori. Hän toimi vakauskomission johtajana 1888–1916 ja vaikutti metrijärjestelmän käyttöönottoon ja myös mittojen ja painojen valvonnan parantamiseen. Hän laati uusia mittausvälineitä. Tieteellisissä julkaisuissaan hän käsitteli mekaniikkaa, valo-oppia, sähköoppia, tähtitiedettä ja ilmatiedettä. Hän toimi pitkään (1876–1921) Vakuutusyhtiö Kalevan johtokunnassa.

Sundellin vanhemmat olivat varusmestari Gustaf Fredrik Sundell ja Agata Åkerblom. Hän pääsi ylioppilaaksi Helsingin yksityislyseosta 1862 ja valmistui Helsingin yliopistosta filosofian kandidaatiksi 1866, opettajakandidaatiksi 1867, filosofian maisteriksi 1869, filosofian lisensiaatiksi 1874 ja filosofian tohtoriksi 1877. Sundell oli naimisissa vuodesta 1876 Aina Vilhelmina Aleniuksen kanssa. August Sundellin poika Isak Gustaf Sundell toimi Rahapajan johtajana.

## Lähteet

## Aiheesta muualla
*